paragraph_text: Grom (eng. Bolt) je američki računalno-animirani film animacijskoga studija Walt Disney Animation Studios iz 2008. godine. Film je 48. Disneyjev klasik. Redatelji filma su Chris Williams i Byron Howard. Glasove su posudili John Travolta, Miley Cyrus, Malcolm McDowell, Claire Holt, Diedrich Bader, Nick Swardson, Greg Germann, Susie Essman, i Mark Walton. Radnja filma se usredotočuje na malog bijeloga psa imena Grom, koji je cijeli svoj život proveo na setu jedne dječje televizijske serije, misleći da ima super moći. Kada pomisli da je njegova vlasnica, Penny, zatočena, napušta studio i kreće u jurnjavu kroz cijelu zemlju da bi je pronašao.